                                                     Модел уговора
УГОВОР О НАБАВЦИ УСЛУГА 

Закључен дана _____________, између уговорних страна:

1. Gazprom energoholding Serbia Te-To Pančevo d.o.o., 26000 Панчево, ул. Спољностарчевачка 199, МБ 21138410, ПИБ 109182358, кога заступа директор Александар Варнавски (у даљем тексту: Наручилац),  
И       
 
2. ________________________________,  _________________, ________________, матични број: ________________, ПИБ: ________________, кога заступа директор ________________ (у даљем тексту: Извршилац)

Заједнички назив за Наручиоца и Извршиоца је Уговорне стране. 

ПРЕДМЕТ УГОВОРА
Члан 1.

1.1. Извршилац се обавезује да, у складу са Уговором, Техничким задатком (Прилог бр. 1) и Понудом бр. _______ од ______.2020. године (која је Прилог бр. 2) за потребе Наручиоца изврши услуге које обухватају: 

Услуге првог прегледа опреме под притиском ниског нивоа опасности (цевоводи PED категорије „I“ и PED категорије „SEP“) који су уграђени у Термоелектрану топлану Панчево у складу са Правилником о прегледима опреме под притиском током века употребе („Службени Гласник РС“ број 87/2011 и 75/2013) и у складу са захтевима стандарда SPRS EN 13480-5, које обухватају:

А) Први преглед цевовода који потпадају под PED категорије „I“:

· Преглед пратеће техничке документације опреме под притиском ниског нивоа опасности и провера потпуности документације;
· Проверу исправа о усаглашености опреме под притиском;
· Проверу да ли су испуњени захтеви за постављање, пуштање у рад, употребу и одржавање предметне опреме у складу са пројектном документацијом и захтевима произвођача;
· Контролисање усаглашености сигурносних уређаја са захтевима произвођача опреме под притиском и пројектном документацијом;
· Изради програм периодичног прегледа опреме под притиском ниског нивоа опасности;
· Спољашњи преглед опреме под притиском ниског нивоа опасности;
· Присуство испитивању опреме под притиском након уградње (уколико се укаже потреба за спровођењем активности испитивања); 
· Издавање пратећих извештаја.

Б) За цевоводе који потпадају под PED категорију „SEP“:

· Контролисање завршне документације цевовода у складу са захтевима стандарда SPRS EN 13480-5;
· Провера испуњености захтева за постављање, пуштање у рад, употребу и одржавање цевовода у складу са примењивим односним стандардом и техничком документацијом;
· Провера исправа о усаглашености;
· Провера комплетне документације у погледу заваривања – дневник заваривања, сертификат материјала, технологија заваривања, сертификати заваривача…;
· Провера документације о спроведеним испитивањима цевовода хидротестом;
· Израда програма периодичних прегледа;
· Издавање извештаја о контролисању,

као и да обави остале послове наведене прецизније у Прилогу бр. 1 и све друге послове који су тзв. „market standard“ за извршавање услуге ове врсте. О свим обављеним активностима Извршилац саставља извештај/записник о спроведеним радњама уз које прилаже налазе и резултате спроведених радњи. Кроз извештај/записник Извршилац констатује све уочене недостатке и дефинише обавезу предузимања одговарајућих корективних мера за отклањање уочених недостатака.  

1.2. Извршилац се обавезује да предмет овог Уговора изврши у свему стручно и квалитетно и у складу са:

· одредбама овог Уговора,
· одредбама важећих закона и подзаконских прописа
· свих интерних прописа и стандарда Наручиоца.

1.3. Уговор обухвата и све прилоге који се помињу у тексту Уговора, тако да свако позивање на Уговор има значење истовременог позивања и на његове прилоге. У случају одређених неслагања између Уговора и Прилога, одређује се следећи приоритет докумената:

1) Уговор 
2) Прилог бр. 1
3) Прилог бр. 2 

1.4. Извршилац, под претњом  раскида овог Уговора, се обавезује да ће предметне услуге   као и све друге обавезе из овог Уговора извршити у складу са правом Републике Србије односно законима и подзаконским прописима, техничким нормативима и стандардима који уређују и у вези су са услугама које су предмет овог Уговора, и у складу су са добром инжењерском праксом, а посебно: 
- Закон о техничким захтевима за производе и оцењивање усаглашености  („Службени Гласник РС“ број 36/2019);
- Закон о безбедности и здрављу на раду („Службени Гласник РС“ број 101/2005, број 91/2015 и број 113/2017 – други закон);
- Закон о заштити од пожара („Службени Гласник РС", број 111/2009, број 20/2015, број 87/2018 и број 87/2018 – други закон);
- Закон о заштити животне средине („Службени Гласник РС", број 135/2004, број 36/2009, број 36/2009 – други закон, број 72/2009 – други закон, број 43/2011 – одлука УС, број 14/2016, број 76/2018, број 95/2018 – други закон и број 95/2018 – други закон);
- Правилник о прегледима опреме под притиском током века употребе („Службени Гласник РС“ број 87/2011, број 75/2013 и број 44/2018 – други закон);
- Правилник о техничким захтевима за пројектовање, израду и оцењивање усаглашености опреме под притиском („Службени Гласник РС“ број 87/2011);
- Односни СРПС стандарди (SPRS EN 13480-5)

Извршилац под претњом раскида овог Уговора изјављује Наручиоцу да је пре закључења Уговора сагледао расположиву документацију и да је упознат са свим околностима правним и фактичким као и чињеницама везаним за испуњење Уговора, и да је све наведено узео у обзир при закључењу овог Уговора. 

Извршилац нема право да, позивајући се на непознавање документације и околности из овог става, захтева измену цене, измену рокова, нити накнаду штете. 
    
1.5. Извршилац својим потписом овог Уговора, изјављује Наручиоцу, под претњом раскида Уговора, да је упознат са важећим прописима и да испуњава све услове, утврђене важећим прописима, за извршење предмета Уговора.
 
ОБИМ УСЛУГА
Члан 2.

2.1. Обим услуга које је Извршилац дужан да изврши у циљу извршења предмета Уговора из члана 1., детаљно је дефинисан у Прилогу бр. 1 овог Уговора.

2.2. Техничка документација, мора бити испоручена Наручиоцу у штампаном (3 примерка) и електронском облику (1 примерак) у складу са захтевом Наручиоца из Прилога бр. 1, и у складу са важећим прописима Републике Србије, стандардима, стручном и инжењерском праксом.

                                     РОК ЗА ИЗРАДУ ИЗВЕШТАЈА 
Члан 3.

3.1. Извршилац се обавезује да предмет овог Уговора изврши у потпуности и квалитетно и у року од 60 (шездесет) календарских дана, а овај рок почиње да тече од дана предаје  документације на начин предвиђен чланом 3.2. Извршиоцу ће документација бити предавана сукцесивно по позицијама, а рокови за сваку позицију теку од момента предаје комплетне документације за ту позицију.  
[bookmark: _GoBack]3.2. Датум предаје подлога/документације уговорне стране ће констатовати писаним путем у форми записника, који ће у име уговорних страна потписати овлашћена лица.
3.3. О именовању лица из става 3.2. и њиховим овлашћењима, уговорне стране су дужне да размене писана обавештења, која ће чинити саставни део овог Уговора.
Сматра се да су уговорене услуге извршене на начин и под условима утврђеним овим Уговором и да је Извршилац испунио обавезе из овог Уговора, када овлашћена лица уговорних страна потпишу Записник о извршеној услузи који је означен као Прилог бр. 3 и чини саставни део овог Уговора (у даљем тексту: Записник о извршеној услузи), а све у складу са динамиком израде извештаја/записника и осталих услуга, односно, уговореним роком.
Извршилац је дужан да у случају да ће извесно доћи до одступања од рокова благовремено обавести овлашћено лице Наручиоца о том одступању и да наведе разлоге. Извршилац је дужан да предузме одговарајуће мере за спречавање кашњења, о чему обавештава овлашћено лице Наручиоца.

3.4.    	Рок за извршење уговорних обавеза из става 3.1 Уговора, може да се продужи само закљученим анексом овог Уговора у писаној форми:
3.4.1.	у случају споразума уговорних страна, или
3.4.2.	у случају да се утврди  да је наступио један од следећих разлога за продужење рока:
3.4.2.1. било која спречености у извршењу услуга која није последица пропуста Извршиоца;
3.4.2.2. неблаговремено извршење одређене уговорене обавезе Наручиоца, која је непосредан услов за благовремено извршење одређене уговорене обавезе Извршиоца.

ОБАВЕЗЕ И ОДГОВОРНОСТИ НАРУЧИОЦА
Члан 4.

4.1. Наручилац је обавезан да:
4.1.1.	преда Извештај о категоризацији и разврставању опреме под притиском;
4.1.2.	преда на увид именованом телу расположиву документацију за опрему под притиском ниског нивоа опасности;
4.1.3. 	обезбеди и преда на увид именованом телу расположиву документацију насталу у току извођења радова (књиге заваривања, сертификате и атесте материјала и опреме, записници са спроведених хидро тестова…);
4.1.4.	обезбеди своје људство које ће бити присутно за време извршења услуга и по потреби помагати именованом телу (обезбедити приступ опреми у виду скела, платформи и пењалица, обезбедити испитни флуид (воду или ваздух), обезбедити пуњење опреме испитним флуидом (водом или ваздухом), обезбедити збрињавање испитног флуида након обављања посла)
4.1.4. 	организовати демонтажу изолације на местима где је то неопходно и потребно ради испуњења овог Уговора;
4.1.5. 	организује обављање додатних испитивања методама са или без разарања, уколико се прегледом утврди да је то неопходно. 
4.2. Наручилац ће Извршиоцу омогућити преглед оригиналне произвођачке документације за опрему у просторијама Наручиоца, у циљу провере тачности достављених података као и допуне недостајућих података. Извршилац не сме износити оригиналну документацију из просторија Наручиоца. Уколико Извршилац поступи супротно овој одредби сматраће се да је прекршио овај Уговор.
    
ОБАВЕЗЕ И ОДГОВОРНОСТИ ИЗВРШИОЦА
Члан 5.

5.1. Поред обавеза и одговорности наведених у другим члановима овог Уговора, Извршилац је дужан да: 
· Обезбеди квалификоване раднике за обављање активности захтеваних овим Уговором и Прилогом бр. 1;
· Радове на прегледу и/или испитивању опреме под притиском обавља појединачно, у периоду када је опрема обезбеђена и доступна, а у периоду током трајања овог Уговора;
· Динамику обављања наведених активности који су предмет овог уговора, прилагоди расположивим терминима и потребама Наручиоца. Услуге прегледа и испитивања могу по потреби бити обављени ван радног времена и у дане викенда и празника, а без додатних трошкова по Наручиоца, а све по најави Наручиоца која мора бити најмање 24 часа унапред;
· Поседује одговарајућу опрему, алат и осталу технику која је неопходна за комплетно извршавање услуге која је предмет овог Уговора;
· Обезбеди превоз, смештај и храну за своје запослене;
· Зону извршавања услуге одржава у чистом и безбедном стању;
· За све пријављене запослене за извршавање ове услуге достави списак у којем ће навести податке о стручним квалификацијама;
· Обезбеди својим запосленима одговарајућа радна одела, средства и/или опрему за личну заштиту на раду  на којима ће јасно бити видљиво пословно име Извршиоца али и сву додатну опрему како би осигурао услове безбедности на градилишту уколико постоји потреба.
· Да сву захтевану документацију изради у 3 (три) примерка у штампаној верзији и 1 (један) примерак у електронском формату;
· Све димензије, јединице мере и симболи морају бити у складу са SI системом (метрички) јединица; 
5.2. Извршилац је одговоран за исправност опште концепције и рационалност техничких решења, као и рачунску тачност и потпуност извештаја/записника, и дужан је да у изради предметних услуга поступа са повећаном пажњом доброг стручњака.
5.3. До тренутка извршене предаје Наручиоцу, Извршилац је одговоран за оштећење, уништење или губитак било ког дела и/или укупне техничке документације и/или било ког документа који Наручилац предаје Извршиоцу на основу овог Уговора. 
5.4. Сва лица која обављају послове у име Извршиоца морају бити осигурана од стране Извршиоца, о његовом трошку, за све повреде на раду или несреће на послу. Наручилац неће бити одговоран за било које одштете или компензације које треба исплатити за било какве повреде лица ангажованих од стране Извршиоца на испуњењу обавеза из овог Уговора.
5.5. Извршилац је у обавези да о свом трошку обезбеди полису осигурања професионалне одговорности за штете које настају као последица грешке, непажње или пропуста у обављању професионалних послова Извршиоца, са лимитом одговорности у износу од ЕУР 50.000,00 по штетном догађају и укупно у периоду трајања Уговора, и да Наручиоцу достави Полису 3 (три) календарска дана од момента потписивања Уговора.
5.6. У случају боравка на локацијама Наручиоца, ради испуњења предмета Уговора, Извршилац је дужан да пружање услуга организује у потпуности у складу са одредбама Закона о безбедности и здрављу на раду, Закона о заштити од пожара, Закона о заштити животне средине, као и да лица која ангажује на извршењу обавеза из овог Уговора, упозна и да обезбеди да се понашају у складу са свим безбедносним и заштитним мерама које се примењују на и у околини локације Наручиоца. 
 Извршилац је одговоран за сваки пропуст ангажованих лица у извршењу обавеза из овог Уговора.
5.7. Исплатом цене из овог Уговора евентуална ауторска права прелазе на Наручиоца за све време док обавља привредну делатност.

УГОВОРНА ЦЕНА
Члан 6.

6.1. Уговор је ограничен на максималну вредност од:  
____________________ РСД без ПДВ
(словима: ______________________ динара без ПДВ).
6.2. Уговорене јединичне цене из Прилога бр. 2 су фиксне и ни из каквих разлога неће бити повећаване у уговореном као и од стране Наручиоца евентуално продуженом року и обухватају све трошкове Извршиоца за потпуно испуњење свих обавеза из овог Уговора. Обрачун ће се вршити на основу стварно изведених количина и фиксних јединичних цена. Наручилац задржава право да не наручи пун обим услуге. 
6.3. Цена не садржи порез на додатну вредност (ПДВ) који ће бити обрачунат и плаћен у складу са законом Републике Србије.

УСЛОВИ ПЛАЋАЊА
Члан 7.

7.1. Наручилац ће цену из члана 6. Уговора платити Извршиоцу, на основу јединичних цена и стварно изведених количина, а на основу испостављеног рачуна и потписаног Записника о извршеној услузи.
7.2. Наручилац ће рачун испостављен у складу са овим чланом платити у року од 30  (тридесет) календарских дана од дана испостављања.
7.3. Извршилац ће доставити рачун Наручиоцу препорученом поштом са повратницом, или непосредно на следећу адресу Наручиоца: Gazprom energoholding Serbia TЕ-TО Pančevo d.o.o., Милоша Обреновића бр. 8, 26000 Панчево, уз обавезу да на рачуну наведе број овог Уговора.
7.4. Извршилац је дужан да рачун достави Наручиоцу на адресу из претходног става  најраније наредног радног дана, рачунајући од дана обострано потписаног Записника о извршеној услузи. 
7.5. Основ за испостављање рачуна и његов саставни део је обострано потписан Записник о извршеној услузи, за обим извршених услуга за који се испоставља фактура/рачун Извршиоца.
7.6. Рачун Извршиоца се неће сматрати достављеним Наручиоцу и неће обавезивати Наручиоца на плаћање, уколико је Наручилац извршио доставу пре дана обостраног потписивања Записника о извршеној услузи. Наручилац ће тај рачун вратити Извршиоцу на допуну/исправку у року од 8 (осам) календарских дана од дана пријема.
7.7. Плаћање ће се вршити у складу са стварно реализованим услугама. Извршилац нема право да потражује од Наручиоца нити да према њему истакне било који захтев који се тиче накнаде потраживања: трошкова, штете – стварне или изгубљене добити, и других потраживања, уколико Наручилац у периоду важења Уговора, не захтева извршење услуга у обиму који одговара износу из члана 6.1. Уговора.

СРЕДСТВО ОБЕЗБЕЂЕЊА ЗА ДОБРО ИЗВРШЕЊЕ ПОСЛА
Члан 8.
8.1.	Извршилац је дужан да, приликом потписивања Уговора, а најкасније у року од 15 (петнаест) календарских дана од дана закључења Уговора, на име гаранције за добро извршење посла, Наручиоцу преда средство обезбеђења и то Банкарску гаранцију за добро извршење посла, која је неопозива, безусловна и наплатива на први позив, у висини од 10% од вредности Уговора (са урачунатим износом за ПДВ), издату од банке прихватљиве за Наручиоца и у форми прихватљивој за Наручиоца, а са роком важења који је најкраће 30 (тридесет) календарских дана дужи од дана истека рока из члана 3.1. овог Уговора.
8.2.	Средство обезбеђења Наручилац има права да поднесе на наплату у било ком од случајева неизвршења и/или неуредног и/или делимичног извршења и/или неквалитетног извршења обавеза из овог Уговора. Наручилац има право да активира средство обезбеђења и у случају кршења одредбе 4.3.
8.3.	Уколико Наручилац поднесе на наплату средство обезбеђења из разлога одређених овим Уговором, Извршилац ће бити дужан да достави Наручиоцу ново средство обезбеђења у свему идентично претходно достављеном средству обезбеђења, и то у року од 15 (петнаест) календарских дана од дана пријема обавештења о наплати претходно достављеног средства обезбеђења.
8.4.	Уколико Извршилац у остављеном року не достави предметно средство обезбеђења Наручиоцу или не достави ново средство обезбеђења у случају наплате средства обезбеђења како је описано у ставу 8.3., сматраће се да је Уговор раскинут, у ком случају Наручилац има право на накнаду штете у пуном износу. У супротном уколико Наручилац одлучи да Уговор одржи на снази, дужан је да о томе без одлагања у писаној форми обавестити Извршиоца.

ОТКЛАЊАЊЕ НЕДОСТАТАКА
Члан 9.
9.1 Извршилац се обавезује да, на захтев Наручиоца, отклони сваки и све недостатке приликом израде техничке документације, на начин, у року и под условима које пропише надлежни орган или одреди Наручилац.

УГОВОРНА КАЗНА И ШТЕТА
Члан 10.
10.1. У случају да Извршилац прекорачи рок дефинисан у члану 3. овог Уговора и Прилогу бр. 7, или било који рок за отклањање недостатака, дужан је да на име уговорне казне плати Наручиоцу 0,5% од уговорене цене са обрачунатим ПДВ-ом, за сваки дан закашњења али не више од 10% од уговорене цене са обрачунатим ПДВ-ом.
10.2. Када износ наплаћене уговорне казне достигне максималан износ из претходног става  овог члана, Наручилац има право да захтева испуњење и наплату уговорне казне или да раскине овај Уговор – достављањем Извршиоцу писаног обавештења о неиспуњењу уговорних обавеза, а у сваком случају Извршилац ће бити обавезан да надокнади Наручиоцу причињену штету у пуном износу.
10.3. Уговорне стране су сагласне да обавеза Извршиоца за плаћање уговорне казне доспева самим падањем у доцњу, без обавезе Наручиоца да га о томе додатно упозори. Извршилац је дужан да износ уговорне казне плати Наручиоцу у року од 8 (осам) дана од дана пријема документа за плаћање. Уколико Извршилац износ уговорне казне не плати у року из овог става, овлашћује Наручиоца да износ уговорне казне наплати из средства обезбеђења за добро извршење посла из члана 8. овог Уговора с тим што је Наручилац дужан да о извршеној наплати обавести Извршиоца. 
10.4. Наплата уговорне казне не ослобађа Извршиоца обавезе да у целости изврши предмет овог Уговора, односно да Наручиоцу преда предмет Уговора у обиму који је утврђен овим Уговором. 


ПОВЕРЉИВОСТ ПОДАТАКА
Члан 11.
11.1. Обавезе и одговорности уговорних страна у погледу поверљивости података, утврђене су посебним Уговором о поверљивости (који је саставни део овог Уговора као Прилог бр. 5 број: __________ од: _______2020. године.
11.2. Подаци и документи, без обзира на њихову форму или облик, настали као резултат рада Извршиоца у складу са предметом овог уговора, представљају пословну тајну Наручиоца, те према њима Извршилац, током важења уговора и након истека уговора, мора примењивати мере заштите предвиђене Уговором о поверљивости из става 1 овог члана. 
ПОДИЗВОЂАЧИ И ОДГОВОРНОСТ ЗА ПОДИЗВОЂАЧЕ

Члан 12.

12.1. Извршилац не може доделити подизвођачима извршење целокупног предмета овог Уговора. 
12.2. Извршилац ће ангажовати подизвођаче за реализацију дела обавеза из овог Уговора сагласно Прилогу бр 1.
12.3. Извршилац је дужан да у случају измене подизвођача, достави Наручиоцу, на сагласност, списак подизвођача које жели да промени и ангажује ради извршења одређених делова предмета овог Уговора, у року од 10 (десет) календарских пре дана планиране промене. Наручилац се обавезује да у року од 5 (пет) календарских дана од дана доставе списка подизвођача, писаним путем обавести Извршиоца о прихватању/не прихватању сваког од подизвођача. Ниједан подизвођач који није прихваћен од стране Наручиоца – неће имати приступ локацији, а Извршилац сноси сву одговорност за поступање супротно овој забрани.
12.4. Извршилац према Наручиоцу сноси пуну одговорност за рад ангажованог подизвођача и његових запослених. Извршилац изјављује Наручиоцу да сваки подизвођач, односно свако лице ангажовано од стране подизвођача, испуњава сваки и све законске услове за обављање послова које је Извршилац поверио сваком од подизвођача. 
12.5. Извршилац је одговоран за кршење било које одредбе овог Уговора, као и за сваки пропуст свог подизвођача, и његовог представника или запосленог, као да су то кршења и пропусти самог Извршиоца и све последице и потраживања настала по том основу (уговорна казна, накнада трошкова, наплата гаранције, накнада штете и др.), Наручилац потражује и има право да наплати непосредно од Извршиоца у пуном износу и без права Извршиоца да упућује Наручиоца да потраживање наплати од подизвођача.

12.6. Извршилац је дужан да надлежним службама Наручиоца достави списак са подацима за идентификацију запослених код подизвођача, а који ће бити ангажовани на испуњењу обавеза из овог Уговора. Наведене службе ће, лицима са списка из ове клаузуле, одобравати улазак, боравак и излазак на/из Локације.
 
ПРИГОВОРИ И ЖАЛБЕ
Члан 13.

13.1. Наручилац има права приговора и жалбе за извршене услуге у року од минимално 12 месеци од квалитативног и квантитативног пријема услуге.
ВИША СИЛА
Члан 14.
14.1. Уговорне стране се ослобађају одговорности за неизвршење међусобних обавеза у случају дејства више силе, о чему су дужне да без одлагања размене обавештења.
14.2. Под дејством више силе се подразумева нарочито следеће: пожар, поплава, земљотрес, ратно стање, мобилизација, непријатељско деловање, побуна, штрајк (искључујући штрајк уговорних страна), саботажа, епидемија, саобраћајна и природна катастрофа, а који у потпуности или делимично спречавају или онемогућавају једну од уговорних страна, или обе уговорне стране, да изврше уговорне обавезе, а уговорна страна или уговорне стране их нису могле предвидети или избећи. 
14.3. Уговорна страна која је спречена да изврши обавезе у складу са овим Уговором, услед наступања околности из претходног става, обавезна је да без одлагања, а најкасније у року од 2 (два) дана од дана њиховог наступања, писано обавести другу уговорну страну. Обавештење треба да садржи податке о наступању и карактеру околности и њихових могућих последица и трајања.
14.4. За време трајања више силе свака уговорна страна сноси своје трошкове и штету.
14.5. Међусобно обавештавање уговорних страна у случају наступања више силе, врши се искључиво у писаној форми.
14.6. Ако деловање више силе спречи уговорне стране да извршавају своје обавезе или део својих обавеза у периоду дужем од 1 (једног) месеца, свака Уговорна страна има право да једнострано раскине овај Уговор, с тим да у случају раскида Уговора по овом основу - ни једна од уговорних страна не стиче право на накнаду било какве штете.
14.7. У случају када Наручилац од другог извршиоца прибави део услуга које је требало да изврши Извршилац, зато што је Извршилац спречен да изврши услуге услед дејства више силе, тада ће укупан обим услуга, као и укупна уговорена цена бити сразмерно умањене, а Наручилац услед тога неће бити одговоран Извршиоцу ни за какве трошкове и/или штету.
РАСКИД УГОВОРА
Члан 15.
15.1. Наручилац може да раскине Уговор, због неиспуњења или неуредног испуњења обавеза Извршиоца, достављањем Извршиоцу писаног обавештења о раскиду и разлозима за раскид уз остављање накнадног примереног рока за испуњење. Истеком наведеног рока, а у случају неиспуњења, Уговор се сматра раскинутим. Под накнадним примереним роком се сматра и рок који протекне за време за које се обрачунава уговорна казна из члана 10. Уговора.
15.2. Под неуредним испуњењем се сматра задоцњење у испуњењу и/или испуњење са недостацима за које је одговоран Извршилац.

РЕШАВАЊЕ СПОРОВА
 Члан 16.
16.1. Све евентуалне спорове који настану из, или поводом Уговора, решаваће Привредни суд у Панчеву. 
16.2. Решавање спорног питања не може утицати на обавезу уговорних страна да извршавају своје обавезе из овог Уговора, док је исти на снази.


ОДНОСИ И ПИТАЊА КОЈА НИСУ УРЕЂЕНА ОВИМ УГОВОРОМ
Члан 17.
17.1. Уговорне стране су сагласне да се на све односе и питања која нису регулисана одредбама овог Уговора, примењују одредбе Закона о облигационим односима, Закон о техничким захтевима за производе и оцењивање усаглашености, Закона о безбедности и здравља на раду, Закона о заштити од пожара, Закона о заштити животне средине, Правилника о прегледима опреме под притиском током века употребе, Правилника о техничким захтевима за пројектовање, израду и оцењивање опреме под притиском, Правилник о техничким захтевима за пројектовање, израду и оцењивање усаглашености једноставних посуда под притиском и других важећих закона и подзаконских прописа Републике Србије, техничких прописа, норматива и стандарда и инжењерске праксе који се односе на услуге које су предмет овог Уговора.

ДОСТАВЉАЊЕ ОБАВЕШТЕЊА И ОБАВЕШТАВАЊЕ О ПРОМЕНАМА
Члан 18.
18.1. Од дана закључења овог Уговора сва обавештења, захтеви и друга преписка у вези са овим Уговором се уручују у писаној форми – писмом на адресе уговорних страна, или електронском поруком на електронске адресе, наведене у ставу 3. овог члана – с тим да ће се зависно од врсте доставе, сматрати да је достављање извршено на одређени дан – и то: 
· препорученом поштом – у ком случају ће се сматрати да је достављање извршено 3. (трећег) календарског дана од дана предаје препоручене пошиљке са плаћеном поштарином на пошту, или 
· експресном курирском службом – у ком случају ће се сматрати да је достављање извршено на дан уручења тој курирској служби, или
· путем електронске поште – у ком случају ће се сматрати да је достављање извршено у тренутку приказивања послате електронске поште у фолдеру послатих порука пошиљаоца. 
18.2. Ако једна од уговорних страна не обавести другу уговорну страну о промени адресе или електронске адресе, а уколико је било која преписка у вези са овим Уговором упућена на непромењену – назначену адресу, или на електронску адресу – сматраће се да је достава уредно извршена.
18.3. Уговорне стране су дужне да једна другу обавештавају о свакој и о свим променама које могу бити важне за реализацију Уговора. Сва обавештења једне уговорне стране дата другој уговорној страни, а која су у вези са овим Уговором, од дана закључења овог Уговора биће достављана у писаној форми – писмом или путем електронске поште, на адресе које су наведене у тексту који следи:
1. Адреса Наручиоца:
Правна адреса: Спољностарчевачка 199, 26000 Панчево, Република Србија
Поштанска адреса: Милоша Обреновића 8, 26000 Панчево, Република Србија
Контакт особа за техничка питања: Марко Панић
Телефон: +381668644490 
Е-маил: marko.panic@geh-serbia.rs

1. Адреса Извршиоца:
___________________________________
Контакт особа за техничка питања: _______________
Телефон: ________________
Е-маил: _____________________

18.4. Наручилац ће сву потребну координацију и комуникацију са Извршиоцем по овом Уговору обављати преко овлашћених лица из овог члана Уговора, са обимом овлашћења која ће бити садржана у писаном документу, уз предају Извршиоцу писаног документа који садржи име и обим овлашћења именованог лица. Сваки испостављен документ из овог става на дан издавања биће приложен као саставни део овог Уговора. 
18.5. Извршилац ће сву потребну координацију и комуникацију по овом Уговору са Наручиоцем обављати преко овлашћених лица из овог члана Уговора, са обимом овлашћења која ће бити у писаном документу. Сваки испостављен документ из овог става биће приложен као саставни део овог Уговора. 
18.6. Наручилац и Извршилац ће поступити у складу са претходним ставовима овог члана у случају да за потребе реализације обавеза из овог Уговора овласте лица која нису наведена овим чланом Уговора. 
ИЗЈАВА О ВЛАСНИЧКОЈ СТРУКТУРИ
Члан 19.
19.1. Саставни део овог Уговора је Изјава о власничкој структури (Прилог бр. 4). У случају настанка промена везано за ланац власника Извршиоца укључујући бенефицијаре (између осталог, крајње), и (или) у извршним органима Извршиоца, последњи презентује Наручиоцу информације о променама путем електронске поште, на адресу teto.office@geh-serbia.rs у року од 3 (три) календарска дана од настанка таквих промена, које треба да буду поткрепљене одговарајућим документима.
19.2. Наручилац има право да једнострано одустане од извршења уговора у случају да Извршилац не изврши обавезе, које су предвиђене претходним ставом овог Уговора.
19.3. У том случају се овај Уговор сматра раскинутим, почев од датума када је Извршилац  добио писано обавештење Наручиоца о томе да он одустаје од извршења уговора, или пак од неког другог датума, који је наведен у таквом обавештењу.

ИЗМЕНЕ И ДОПУНЕ УГОВОРА
Члан 20.
20.1. Овај Уговор се може изменити и/или допунити само писаним анексом, потписаним од стране овлашћених заступника уговорних страна, односно све измене и/или допуне овог Уговора и сви усмени налози и договори уговорних страна морају бити садржани у анексу Уговора, иначе не производе правно дејство.

НИШТАВОСТ ОДРЕДБИ И ОДРИЦАЊЕ
Члан 21.
21.1. Кад год је то могуће, свака одредба овог уговора ће се тумачити тако да остане на снази према важећим прописима. 
21.2. Ако је нека одредба овог уговора ништавна по важећим прописима, таква одредба ће бити неважећа само у мери те ништавости, а преостале одредбе овог уговора остају на снази. 
21.3. У случају ништавости, уговорне стране ће водити преговоре у доброј вери како би измениле и допуниле овај уговор у мери неопходној да се спроведе његова сврха и циљ.
21.4. Не сматра се да је нека од уговорних страна одустала од неке клаузуле овог Уговора, осим ако је то учинила у писаној форми и са потписом овлашћеног заступника те уговорне стране и ако је на основу тога закључен одговарајући анекс овог Уговора. 
21.5. Једнократно одрицање уговорне стране од права – поводом повреде неке клаузуле овог Уговора који је извршила друга уговорна страна, не делује, нити се може тумачити, као одрицање од било ког другог права из било које друге клаузуле овог Уговора, или као одрицање од будућег захтева те уговорне стране поводом повреде те клаузуле на коју се ово једнократно одрицање односи.
21.6. Одобрено продужење рока за извршење једне обавезе, или радње по овом Уговору – не сматра се аутоматски одобреним продужењем рока за извршење било које друге обавезе, или радње, осим ако је такво одобрење садржано у закљученом анексу овог Уговора.

ЗАШТИТА ПОДАТАКА О ЛИЧНОСТИ
Члан 22.
22.1. Стране се обавезују да пре и током обраде података о личности, размењених током спровођења овог Уговора, испуне све законске предуслове који се односе на заштиту података о личности, прописане Законом о заштити података о личности и осталим релевантним прописима Републике Србије. У случају размене података о личности са боравиштем у Европској унији, стране се обавезују да испоштују и све предуслове дефинисане одговарајућом уредбом Европске уније (ГДПР). 
22.2. За податке о личности чија размена је предвиђена овим Уговором, стране се обавезују да доставе другој страни информацију о правима, обавезама и ограничењима везаним за обраду података о личности достављених другој страни. Стране се обавезују да са добијеним подацима о личности поступају у складу са правима, обавезама и ограничењима које им је доставила друга страна, осим у случају, кад су та права, обавезе и ограничења у супротности са прописима Републике Србије или ГДПР, ако се ради о лицима са боравиштем у Европској унији.
22.3. Стране нису овлашћене да обрађују податке о личности које сазнају током спровођења услуге из овог Уговора, осим ако је то у складу са претходним ставом.
22.4. Стране су сагласне да податке о личности не размењују пре испуњења претходно наведених предуслова. У случају да страна ипак достави податке о личности другој страни пре испуњења претходно наведених предуслова, страна која је прималац ће обрисати примљене податке о лицима и одбити обраду тих података, а о томе без одлагања обавестити страну Даваоца позивајући са на ову одредбу уговора.

ЗАВРШНЕ ОДРЕДБЕ
Члан 23.
23.1. Овај Уговор се сматра закљученим на дан када су га потписали овлашћени заступници обе уговорне стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу. 
23.2. Саставни део овог уговора је Споразум о антикорупцијском понашању као прилог бр. 6. као и ХСЕ Анекс као Прилог бр. 7.
23.2. Овај Уговор се закључује на одређено време, до испуњења обавеза у року и на начин регулисан Уговором.
23.3. Уговор је сачињен у 2 (два) истоветна примерка са једнаком доказном снагом, од којих по 1 (један) примерак за сваку уговорну страну.
23.4. Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.


Дана: ____________2020. године 		Дана: ______________2020. године 



Прилози:
· Прилог бр. 1 – Технички задатак
· Прилог бр. 2 – Понуда бр. _________ од ______.2020. године
· Прилог бр. 3 – Записник о извршеној услузи
· Прилог бр. 4 – Изјава о власничкој структури
· Прилог бр. 5 – Уговор о поверљивости
· Прилог бр. 6 – Споразум о антикорупцијском понашању
· Прилог бр. 7 – ХСЕ Анекс



За НАРУЧИОЦА		                                   За ИЗВРШИОЦА


		
____________________________	          		          ____________________________
Александар Варнавски, директор			                                        , директор
Страна 13 oд 13

